# Z A P I S N I K

**Sa vanredne sednice Skupštine akcionara preduzeća «NAŠA ŠKOLA» a.d. iz Obrenovca, Cara Lazara br.14. održane dana 26. septembra 2012. sa početkom u 14.00 časova u prostorijama preduzeća.**

Skupštinu je otvorila predsednik skupštine Mirjana Lazović Jukić, koja je pre početka rada konstatovala, na osnovu spiska akcionara, da postoji kvorum za održavanje sednice. Od ukupnog broja glasova akcionara koji iznosi 14.220 sednici je prisutan akcionar preduzeće «Zidar» d.o.o. iz Negotina preko zakonskog zastupnika direktora Staniše Krstića sa 11.260 akcija odn. glasova što predstavlja 79,18 procenta svih raspoloživih akcija tj. glasova preduzeća. Sednici nisu prisustvovali drugi akcionari iako su uredno obavešteni o održavanju skupštine. Sednici je takodje prisustvovala i generalni direktor Milica Simić.

Predložen je sledeći

DNEVNI RED

1. a) Izbor predsednika skupštine

* ukupan broj glasova kojima raspolažu akcionari u skupštini iznosi 14.220 glasova koji odgovara običnim akcijama sa pravom glasa.
* predsednik skupštine bira se običnom većinom glasova prisutnih akcionara sa običnim akcijama.

b) Imenovanje od strane predsednika skupštine 3 člana Komisije za glasanje i zapisničara

1. Izveštaj Komisije za glasanje

* Komisija za glasanje utvrđuje spisak lica koja učestvuju u radu sednice, utvrđuje ukupan broj glasova,postojanje kvoruma, broji glasove, objavljuje rezultate glasanja i druge poslove obuhvaćene čl. 355. ZPD

1. Donošenje odluke o verifikovanju zapisnika sa predhodne sednice skupštine od 15.06.2012.

- ukupan broj glasova kojima raspolažu akcionari u skupštini iznosi 14.220 glasova koji odgovara običnim akcijama sa pravom glasa

- u skladu sa čl. 358. Zakona o privrednim društvima i čl. 39 Statuta,ova odluka se donosi običnom većinom glasova svih akcionara.

Predlog odluke :

Usvajaja se zapisnik sa predhodne sednice skupštine akcionara od 15.06.2012.

1. Donošenje odluke o raspolaganju imovinom velike vrednosti

* ukupan broj glasova kojima raspolažu akcionari u skupštini iznosi 14.220 glasova koji odgovara običnim akcijama sa pravom glasa
* u skladu sa čl. 471. Zakona o privrednim društvima i čl. 34. Statuta,ova odluka se donosi tročetvrtinskom većinom glasova prisutnih akcionara.

Predlog odluke :

Odobrava se zaključenje ugovora sa Raiffeisen bankom a.d., Beograd i to: Ugovora o kratkoročnom kreditu, Ugovora o zalozi i Ugovora o jemstvu, u tekstu koji čini sastavni deo ove odluke.

**5.** Razno

**PRVA TAČKA:**

a)Po ovoj tački dnevnog reda predsednik skupštine je obrazložila potrebu izbora presednika skupštine kao obaveze iz Zakonom o privrednim društvima.

Nakon kraće diskusije predlog za usvajanje odluke pod ovom tačkom dnevnog reda je stavljen na glasanje i po obavljenom glasanju Skupština akcionara je jednoglasno donela sledeću

O D L U K U

Bira se za predsednika skupštine Lazović Jukić Mirjana.

b) Predsednik skupštine je donela

O D L U K U

O imenovanju 3 člana Komisije za glasanje i zapisničara i to:

- za zapisničara: Maja Kisić

- za članove Komisije: Pađen Slobodanka , Ilijević Violeta i Sudimac Đurica

Pošto drugih predloga nije bilo ovaj predlog je stavljen na glasanje i posle sprovedenog glasanja predsednik skupštine je konstatovala da su predloženi kandidati jednoglasno izabrani.

**DRUGA TAČKA:**

Komisija za glasanje je izvršila uvid u jedinstvenu evidenciju akcionara preduzeća „Naša škola“ a.d. koju vodi Centralni registar depo i kliring hartija od vrednosti sa stanjem na dan 15.06.2012. godine, gde ukupan broj glasova akcionara iznosi 14.220, sednici je prisutan akcionar preduzeće „Zidar“ doo iz Negotina preko zakonskog zastupnika direktora Staniše Krstića sa 11.260 akcija, odnosno glasova, što predstavlja 79,18 procenata svih raspooživih akcija tj. glasova preduzeća „Naša škola“ a.d. Takođe Komisija za glasanje je izvršila uvid u dostavljeno punomoćje koje je na samoj sednici Skupštine predato u originalu Komisiji, te isto daje predsedniku Skupštine akcionara „Naša škola“ a.d.. Izveštajem Komisije za glasanje se konstatuje ukupan broj akcionara, postojanje kvoruma za odlučivanje po svim tačkama dnevnog reda, kao i da je punomoćje važeće i sa pečatom u skladu sa Zakonom.

Nakon predočavanja izveštaja Komisije za verifikaciju i glasanje, predsednik Skupštine stavlja na glasanje odlučivanje o ovoj tački dnevnog reda te konstatuje da je jednoglasno doneta sledeća

O D L U K A

Usvaja se u celosti Izveštaj Komisije za verifikaciju i glasanje za redovnu godišnju sednicu Skupštine.

**TREĆA TAČKA:**

Pod ovom tačkom dnevnog reda raspravljalo se o usvajanju zapisnika sa redovne sednice Skupštine akcionara preduzeća „Naša škola“ a.d., održane 15.06.2012.

Nakon diskusije o verifikovanju zapisnika sa predhodne redovne sednice skupštine, isti je stavljen na glasanje i po obavljenom glasanju Skupština akcionara je jednoglasno donela sledeću

O D L U K U

Usvaja se zapisnik sa redovne sednice skupštine akcionarskog društva „Naša škola“ od 15.06.2012. kao verodostojan.

**ČETVRTA TAČKA:**

Pod ovom tačkom dnevnog reda raspravljalo se o odluci o raspolaganju imovinom velike vrednosti odobravanjem zaključenog ugovora o kratkoročnom kreditu broj 265-0000001470137-89 sa Raiffeisen bankom a.d. Beograd u iznosu od 15.000.000,00 dinara od 30.08.2012. i ugovora o jemstvu uz Ugovor o okvirnoj liniji za izdavanje garancija br. 265-0000001470107-82 od 30.08.2012, radi finansiranje opštih potreba preduzeća.

Pod ovom tačkom dnevnog reda takodje je raspravljalo se o odluci o raspolaganju imovinom velike vrednosti odobravanjem davanja obezbedjenja preduzeću “Zidar” d.o.o. Negotin, Radujevački put bb, zasnivanjem založnog prava – hipoteke na nepokretnostima “Naša škola” a.d. , a radi obezbeđenja novčanog potraživanja “Komercijalne banke” a.d., Beograd, Svetog Save 14, prema preduzeću “Zidar” d.o.o. po osnovu: Ugovora o izdavanju činidbene garancije u devizama za povraćaj avansa, garancija br. 00-741-2300694.5 od 25.09.2012. godine u iznosu od EUR 286.133,28 i rokom važenja do 24.03.2014. godine kao i svim eventualno zaključenim budućim aneksima i Ugovora o izdavanju činidbene garancije u devizama za dobro izvršenje posla, garancija br. 00-741-2300695.3 od 25.09.2012. godine u iznosu od EUR 286.133,28 i rokom važenja do 24.03.2014. godine kao i svim eventualno zaključenim budućim aneksima.

Ove odluke je skupštini predložena za razmatranje i odobrenje u smislu čl. 470. i 471. Zakona o privrednim društvima a predlagač je bio izvršni odbor direktora društva. Označeni ugovori su dostavljeni kao materijal za sednicu skupštine. O stavljanju na dnevni red ove odluke obavešteni su i nesaglasni akcionari sa poukom o pravima koja imaju vezano za donošenje ovih odluka.

Nakon predočavanja izveštaja Komisije za verifikaciju i glasanje, predsednik Skupštine stavlja na glasanje odlučivanje o ovoj tački dnevnog reda te konstatuje da su jednoglasno donete sledeće

**1.**

O D L U K A

1. Odobrava se preduzeću industrija školskog i kancelarijskog mataerijala i učila “NAŠA ŠKOLA”a.d, Obrenovac zaključivanje Ugovora o kratkoročnom kreditu broj 265-0000001470137-89 sa Raiffeisen bankom a.d. Beograd u iznosu od 15.000.000,00 dinara, pod sledećim uslovima:

Iznos: RSD 15.000.000,00, uvećano za kamatu po kamatnoj stopi

koja je ugovorena Ugovorom o kreditu,

Kamata : 1-mesečni BELIBOR + 2.00% na godišnjem nivou; Kamata se računa proporcionalnim metodom, na bazi stvarnog broja dana (uključujući prvi dan kamatnog perioda isključujući poslednji dan kamatnog perioda) deljivo sa 360.

Provizije: 0,35% od iznosa odobrenog kredita na ime provizije za obradu

zahteva za odobrenje kredita, odmah po potpisivanju ovog

Ugovora, bez obzira da li će koristiti kredit;

0,35% od iznosa odobrenog kredita na ime provizije za

administriranje kredita, a bez obzira da li će koristiti kredit.

Rok: 12 meseci od dana povlačenja kredita

Namena: finansiranje opštih potreba preduzeća

2. Odobrava se preduzeću industrija školskog i kancelarijskog materijala i učila “NAŠA ŠKOLA”a.d, Obrenovac obezbedjenje plasmana iz predhodnog stava ove odluke zaključenje Ugovora o zalozi opreme kojim se zalaže oprema po specifikaciji i proceni u prilogu, kao i zaključenje Ugovora o zalozi na ime obezbeđenja po Ugovoru o okvirnoj liniji za izdavanje garancija i pisama o namerama u iznosu od EUR 100.000 broj 265-0000001470107-82 kojim se zalaže oprema po specifikaciji i proceni u prilogu za obazbedjenje plasmana dužnika „ZIDAR“ d.o.o., Negotin (založni dužnik „Naša škola“).

3. Odobrava se preduzeću industrija školskog i kancelarijskog materijala i učila “NAŠA ŠKOLA”a.d, Obrenovac zaključivanje Ugovora o jemstvu po Ugovoru broj 265-0000001470107-82 za plasman novčanih sredstva „ZIDAR“ d.o.o., Negotin iz predhodnog stava ove odluke, pod sledecim uslovima:

Iznos: EUR 100.000

Provizija za izdavanje garancija: 0,50% p.q. (min. RSD 2.000,00) obračunato na iznos salda po garanciji za svaki kvartal u toku perioda važenja garancije, plativo unapred za ceo kvartal;

Period vazenja: 12 meseci od datuma izdavanja prve garancije ali najkasnije do 31.12.2013.

Namena: Izdavanje garancija i pisama o namerama za izdavanje garancija

4. Skupština ovom odlukom daje saglasnost tj. odobrava generalnom direktoru Milici Simić zaključenje, odnosno potpisivanje gore navedenih ugovora: Ugovor o kreditu, Ugovor o zalozi, Ugovor o jemstvu i sve prateću dokumentaciju ukljičujući menice, ovlašćenja za popunjavanje menica, kao i višekratno neopozivo ovlašćenje za zaduženje dinarskog odnosno deviznog računa u 2 (dva) identična primerka.

5. Ova odluka stupa na snagu danom donošenja.

**2.**

O D L U K A

## 

1. Odobrava se preduzeću Nasa skola a.d. Obrenovac, davanje jemstva DOO ZIDAR NEGOTIN, RADUJEVAČKI PUT BB, a sve prema Ugovoru o jemstvu uz Ugovor o okvirnoj liniji za izdavanje garancija br. 265-0000001470107-82, koji je zaključen dana 30.08.2012 godine sa Raiffeisen banka a.d. Beograd, pod sledećim uslovima:

Namena Ugovora: Izdavanje garancija i pisama o namerama za izdavanje garancija

Iznos Ugovora: Maksimalno EUR 100.000,00

Period važenja: 12 meseci od datuma izdavanja prve garancije, ali najkasnije do 31.12.2013

Period korišćenja: 11 meseci od datuma prvog korišćenja okvira, ali najkasnije do 11 (jedanaest) meseci

Provizija za

izdavanje garancija: 0,50% p.q. (min. RSD 2.000,00) obračunato na iznos salda po garanciji za svaki kvartal u toku perioda važenja garancije, plativo unapred za ceo kvartal

Provizija za

obradu zahteva: 0,25% od ukupnog iznosa odobrenog okvira, plativo unapred, pre prvog korišćenja

##### Provizija za odobrenje i

administraciju: 0,25% od ukupnog iznosa odobrenog okvira, plativo unapred, pre prvog korišćenja

Ostale provizije: iznos od RSD 4.000,00 - provizija za izdavanje pisma o namerama o izdavanju garancije, obračunava se po izdavanju svakog pisma;

provizije za svaku nematerijalnu izmenu u iznosu od RSD 2.000,00 po svakom zahtevu za izmenu. Pod nematerijalnom izmenom se ne podrazumeva povećanje iznosa. Takva izmena podleže obračunu provizije za izdavanje Instrumenta;

ostale troškove koji mogu nastati u toku perioda važenja akreditiva, kao što su troškovi DHL kurirske službe, SWIFT-a, naknade stranim bankama i slični troškovi.

2. Skupština ovom odlukom daje saglasnost tj. odobrava generalnom direktoru Milici Simić zaključenje, odnosno potpisivanje gore navedenog ugovora o jemstvu i sve prateće dokumentaciju ukljičujući menice, ovlašćenja za popunjavanje menica, kao i višekratno neopozivo ovlašćenje za zaduženje dinarskog odnosno deviznog računa u 2 (dva) identična primerka.

3. Ova odluka stupa na snagu danom donošenja.

**3.**

O D L U K A

## 

1/ U cilju poboljšanja poslovanja preduzeća “Naša škola” a.d., Obrenovac odobrava se davanje obezbedjenja preduzeću “Zidar” d.o.o. Negotin, Radujevački put bb, zasnivanjem založnog prava – hipoteke na nepokretnostima “Naša škola” a.d. , a radi obezbeđenja novčanog potraživanja “Komercijalne banke” a.d., Beograd, Svetog Save 14, prema preduzeću “Zidar” d.o.o. po osnovu:

* Ugovora o izdavanju činidbene garancije u devizama za povraćaj avansa, garancija br. 00-741-2300694.5 od 25.09.2012. godine (u daljem tekstu Ugovor) u iznosu od EUR 286.133,28 i rokom važenja do 24.03.2014. godine kao i svim eventualno zaključenim budućim aneksima.
* Ugovora o izdavanju činidbene garancije u devizama za dobro izvršenje posla, garancija br. 00-741-2300695.3 od 25.09.2012. godine (u daljem tekstu Ugovor) u iznosu od EUR 286.133,28 i rokom važenja do 24.03.2014. godine kao i svim eventualno zaključenim budućim aneksima.

2/ Odobrava se preduzeću „Nasa skola“ a.d., Obrenovac kao založnom dužniku, za obazbedjenje ispunjenja ugovornih obaveza iz ugovora iz stava 1. ove odluke, zasnivanje založnog prava – hipoteke na nepokretnostima koje ima u isključivoj svojini i to na zemljištu ukupne površine 12.680m2, a sve na kat. parc. br. 1467 KO Obrenovac, upisanim u listu nepokretnosti br. 1339 KO Obrenovac kod RGZ Službe za katastar nepokretnosti Obrenovac i to sledećim:

1. Upravna zgrada br. 1, spratnosti P+1 sa pripadajućim zemljištem 153m²

2. Proizvodna hala-zgrada br. 2, sa pripadajućim zemljištem 1.636 m²

3. Proizvodna hala-zgrada br. 3, sa pripadajućim zemljištem 1.564 m²

4. Magacin industrijska hala br. 4, sa pripadajućim zemljištem 895 m²

5. Magacin gotovih proizvoda-zgrada br. 5, sa pripadajućim zemljištem 808 m²

6. Mehanička radionica-zgrada br. 6, sa pripadajućim zemljištem 189 m²

7. Restoran-zgrada br. 7, sa pripadajućim zemljištem 189 m²

8. Kotlarnica-zgrada br. 8, sa pripadajućim zemljištem 74 m²

9. dimnjak-zgrada br. 15, sa pripadajućim zemljištem 2 m²

a sve na parceli br. 1467 KO Obrenovac.

3/ Za potrebe zasnivanja hipoteke na nepokretnosti iz tačke 2. ove odluke, nalaže se generalnom direktoru založnog dužnika Milici Simić da izda na osnovu ove odluke i sudski overiti založnu izjavu i podnese zahtev za upis založnog prava kod RGZ Službe za katastar nepokretnosti Obrenovac.

4/ Ova odluka je stupa na snagu sa danom donošenja.

**PETA TAČKA:**

Pod ovom tačkom dnevnog reda nije bilo diskusije

Dovršeno u 15,00 časova.

**ZAPISNIČAR PREDSEDNIK**

Maja Kisić Mirjana Lazović Jukić

**KOMISIJA ZA GLASANJE**

Pađen Slobodanka

Ilijević Violeta

Sudimac Đurica